Debyyttinsä Espanjan A-maajoukkueessa Oyarzabal teki toukokuussa 2016 ystävyysottelussa Bosnia ja Hertsegovinaa vastaan. Toista maaotteluaan hän odotti kesäkuulle 2019 ja pelasi loppuvuoden aikana kuusi EM-karsintaottelua. Hänet valittiin kesän 2021 EM-kilpailuihin, ja hän on päässyt vaihdosta kentälle kaikissa kolmessa alkulohko-ottelussa sekä neljännesvälieräottelussa, jossa hän teki jatkoajalla Kroatiaa vastaan joukkueensa viidennen maalin. Hän on kesäkuun 2021 loppuun mennessä pelannut 17 A-maaottelua ja tehnyt niissä viisi maalia.